Tervetuloa Jerusalem studioon!
Intian tasavalta on -
maailman toiseksi väkirikkain maa.
Se normalisoi kahdenkeskiset suhteensa Israeliin 25 vuotta sitten.
Diplomaattiset suhteet mahdollistivat -
maiden laajan taloudellisen, sotilaallisen ja strategisen yhteistyön.
Tänään keskustelemme tästä suhteesta -
ja Intian alueellisen ja globaalin toiminnan seurauksista.
Tervetuloa, Paula Slier, Russia Todayn Lähi-idän toimiston päällikkö, -
analyytikkomme Amir Oren -
ja Oshrit Birvadker, Bar Ilanin yliopiston tutkija.
Herra Oren, kertoisitteko lisää näiden maiden suhteesta?
Intia ja Israel ovat eri kokoluokkaa.
Kuten sanottu, Intia on -
maailman toiseksi väkirikkain maa.
Muutamassa vuodessa se ohittaa myös Kiinan.
Israelin kanssa yhteenlaskettu väkiluku on 1,5 miljardia.
Intialla ja Israelilla on mielenkiintoisia yhteisiä piirteitä.
Ne ovat molemmat saaneet itsenäisyytensä brittiviranomaisilta -
kesällä ja syksyllä 1947.
Molempien suurin puolue johti kansallista vapautusliikettä, -
Intian kongressipuolue ja Israelin työväenpuolue.
Molemmat maat jouduttiin jakamaan.
Molempien oli selvittävä suuren muslimiväestön kanssa -
ja taisteltava naapurimaitaan vastaan.
Silti vasta Neuvostoliiton romahdettua -
Intia ja Israel perustivat täydet diplomaattiset suhteet.
Paula Slier, tekin saatte kommentoida.
Mailla oli salaisia yhteyksiä -
kaikki ne vuodet.
Israelilaiset vitsailevat, -
että Intia kohteli Israelia rakastajattarenaan.
Mailla oli läheinen strateginen suhde lähes 40 vuotta, -
mutta siitä ei puhuttu julkisesti.
Vasta nyt Intian pääministeri vierailee Israelissa virkakaudellaan.
Sillä on valtava merkitys.
Modin vierailu Israelissa heinäkuussa on tärkeä askel -
Israelin ja Intian suhteille.
Sen tiedettiin tapahtuvan -
hänen virkakaudellaan, -
koska hän solmi yhteyksiä Israeliin Gujaratin pääministerinä.
Israelilaisyhtiöt olivat erottamaton osa osavaltion talouden kehittämistä.
Pääministeri Modi tuli valtaan vuonna 2014.
Hän nosti suhteen esille mediassa ja kehitti sitä merkittävästi.
Israelista on tullut Intian tärkein asetoimittaja.
Lyhyeksi aikaa Israel ohitti Venäjänkin viennin Intiaan, -
mutta tilanne palautui pian sen jälkeen.
Israel on kuitenkin toisella sijalla, -
joten Intian ja Israelin välillä liikkuvat suuret rahat.
Se liittyy globaaliin tilanteeseen.
Intialla on kaksi vastustajaa: Pakistan ja Kiina.
Siksi se tukeutui Venäjään kylmän sodan aikaan, -
kun Yhdysvallat varusti Pakistania.
Nehru-Gandhin dynastian aikaan -
Intia johti sitoutumattomien maiden liikettä -
Ghanan Nkrumahin ja Egyptin Nasserin ohella.
Kongressipuolue oli tuolloin vihamielinen Israelia kohtaan.
Vuonna 1977 -
sekä kongressipuolue että Israelin työväenpuolue menettivät valtansa.
Oikeistolainen Janata-liike, jonka jatkaja Modi on, -
oli Israelin makuun liian oikeistolainen, hieman fasistinenkin, -
vaikka Likud tuli tuolloin valtaan Israelissa.
Siihen tarvittiin siis oikea aika, oikeat henkilöt ja Intian tarpeet, -
sekä sen parantunut talous, joka mahdollisti Israelin tuotteiden oston.
Monet maat eivät pysty ostamaan esimerkiksi Israelin kybertuotteita.
Maiden yhteistyö kukoistaa etenkin ilmailualalla.
Bangaloressa on israelilainen kompleksi.
Nyt israelilaiset viihtyvät paremmin Intiassa ja toisin päin.
Tämän suhteen julkisuuskuva on aina ollut ongelmallinen, -
koska New Delhi on ollut huolissaan arabimaailman reaktioista.
Nytkin suhteen muututtua -
pääministeri Modi harkitsee askeleensa strategisesti.
Hän lentää suoraan Israeliin ja takaisin, ja samoin Iraniin.
Hän ei solmi diplomaattisia siteitä monen maan kiertueilla.
Nouseeko suhde uudelle tasolle, -
kun Modi vierailee Israelissa heinäkuussa -
ja Netanjahu vierailee Intiassa vuonna 2018?
Nousee.
Kyse ei ole vain ensimmäisestä pääministerivierailusta Israeliin, -
vaan siitäkin, ettei hän aio vierailla palestiinalaishallinnossa.
Toisaalta Intian hallinto huolehtii maineestaan arabimaailmassa, -
mutta toisaalta se tuo avoimesti esiin läheiset suhteensa Israeliin.
Se, ettei Modi nyt vieraile Ramallassa, viestii siitä, -
että hän pitää suhdetta Israeliin erillisenä -
Intian ja palestiinalaisten suhteesta.
Pääministerin ulkopolitiikka on itsevarmaa.
Hän ei toimi kulissien takana toisin kuin mitä puhuu julkisuudessa.
Siksi Israelin ja Intian suhde nousee uudelle tasolle.
Oshrit Birvadker, vieraillessaan Israelissa -
maailman johtajat käyvät yleensä myös palestiinalaisalueilla.
Intia on vuosia tukenut palestiinalaisten valtiohanketta.
Se on muovannut ulkopolitiikkansa sen mukaan.
Nyt kun pääministeri vierailee Israelissa, -
Ramallan jättäminen väliin herättää ihmetystä.
Jos hän joskus vierailee Ramallassa, jättääkö hän sitten Israelin väliin?
Uskon Modin jättävän Ramallan väliin heinäkuussa siksi, -
että Intian hallinto haluaa miellyttää Israelia.
Intia painostaa sitä lopettamaan asekaupan Kiinaan.
Kyse on siitä tasapainosta, -
josta Paula juuri puhui.
Mielenkiintoista. Miten se vaikuttaa Israelin ulkopolitiikkaan?
Sillähän on intressejä sekä Kiinassa että Intiassa.
Se on herkkä tasapaino.
Kiina on kuitenkin myös Yhdysvaltojen mustalla listalla.
Yhdysvaltain hallinnot mainitsevat aina vihollisikseen -
Kiinan, Venäjän, Iranin, Pohjois-Korean ja Isisin.
Intia ei ole uhka Yhdysvalloille.
Siksi Yhdysvallat ja Israel voivat myydä aseita Intiaan.
Israel tietysti kilpailee amerikkalaisvalmistajien kanssa, -
mutta se ei ole poliittisesti arkaluontoista.
Israel suojelee Intiaa ydinasekysymyksessä.
Intia, Pakistan ja Israel ovat ydinsulkusopimuksen ulkopuolella.
Intia ja Pakistan ovat tehneet ydinkokeita, -
mutta Israel ei ole myöntänyt eikä kiistänyt, -
että sillä olisi ydinaseita tai ydinaseinfrastruktuuria.
USA ei voi tuomita Intiaa, jos se ei tuomitse Israeliakaan.
Intialaiskenraali Rikhye oli osaltaan vastuussa kuuden päivän sodasta.
Hän komensi YK:n tarkkailujoukkoja Siinailla.
Hän veti joukot kiireesti pois Nasserin pyydettyä sitä.
Jos hän ei olisi tehnyt sitä, kriisi olisi ehkä voinut laueta.
Israel kantoi pitkään kaunaa siitä YK:lle ja kenraali Rikhyelle, -
mutta se on nyt historiaa.
Niinpä. Paula Slier?
Intian toiminta ei mielestäni ole ristiriitaista.
Intia on parin vuosikymmenen ajan ylläpitänyt suhteita -
sekä palestiinalaisiin että Israeliin ainakin kulissien takana.
Israelilaiset pitävät Intian puheita palestiinalaisten puolesta -
tyhjinä korulauseina.
Israelilaisviranomaiset eivät hätkähdä sellaisia lausuntoja.
Tärkeämpiä ovat Israelin ja Intian kauppasuhteet, -
jotka ovat noin 5 miljardia dollaria. - 9 miljardia dollaria.
Israel ei huolestu Intian lausunnoista.
Intia pitää ne asiat erillään.
Sen on pelattava niin omassa toimintaympäristössään, -
mutta sen suhde Israeliin on aito ja läheinen.
Vuonna 2009 tehdyn kyselyn mukaan -
58 prosenttia intialaisista koki myötätuntoa Israelia kohtaan.
USA:ssa luku oli 56 prosenttia.
Heijastaako tämä tulos -
Intian yhteiskunnan myönteistä suhtautumista Israeliin?
Intian väestö suhtautuu myönteisesti Israeliin -
maiden teknologisen ja sotilaallisen yhteistyön ansiosta.
Se liittyy etenkin Modin valintaan ja kansallismieliseen tunnelmaan.
Se koskee ennen kaikkea nuoria intialaisia.
On huomattava, -
että nuoret muslimitkin kokevat Israelin läheisemmäksi -
ja ovat halukkaampia dialogiin juutalaisvaltion kanssa, -
kuin vanhempansa.
Tämä suuri suunnanmuutos näkyy siinä, -
miten monet intialaisopiskelijat hakevat opiskelupaikkaa Israelissa -
ja Israelin valtion myöntämää apurahaa.
Herra Oren, Intiassa on valtava muslimiväestö.
Se on tuottanut samantapaisia haasteita kuin Israelissa.
Terrorismin vastainen taistelu on maiden suurin yhteistyökenttä.
Kertoisitteko siitä?
Heti kun kahdenkeskiset suhteet solmittiin 1990-luvun alussa, -
Intiasta tuli Israelin suurimpia kumppaneita -
Euroopan ja Pohjois-Amerikan ulkopuolella.
Jo tuolloin puolustusviranomaiset sanoivat, -
että Israelin suurimmat aasialaiset kumppanit ovat Singapore ja Intia.
Niiden lisäksi ovat tietysti Etelä-Korea ja Japani, -
sekä Kiina, joka on arkaluontoinen tapaus.
Intiasta tuli heti Israelin kumppani Pakistanin takia.
Syynä ei ole Pakistanin ydinaseet sinänsä, -
sillä Intia on vahvempi ydinvalta.
Syynä on se, että Pakistanin hallinto voi hajota, -
ja ydinmateriaalit ja jopa ydinaseet voivat joutua sellaisten käsiin, -
jotka ovat vihamielisiä Intiaa tai Israelia kohtaan.
Intian terroriverkostot pahentavat riskiä entisestään.
Vuoden 2009 iskun jälkeen Israeliin tuli intialaisliikemiehiä, -
jotka aloittivat yhteistyön israelilaisasiantuntijoiden kanssa -
oppiakseen lisää terrorin vastaisesta taistelusta.
Tämä yhteistyö jatkuu yhä.
Intia haluaa lisätä vaikutusvaltaansa Etelä-Aasiassa.
Läheiset suhteet Israeliin antavat sille etulyöntiaseman.
Ne tekevät yhteistyötä merellä ja avaruudessa, -
sotilaallisessa koulutuksessa ja tiedustelussa.
Mailla on yhteisiä turvallisuus- ja strategiaetuja.
Yhteistyö varmasti laajenee tulevaisuudessa.
Radikalismi huolettaa sekä Intiaa että Israelia.
Intia on kärsinyt paljon terrorismista.
Al-Qaida on siellä suuri järjestö.
Radikaali islam pitää Intiaa modernin polyteismin eturintamana.
Ibn Taymiyyan ja Abd-al-Wahhabin kirjoitusten pohjalta -
radikaalimuslimit ajavat ankaraa monoteismia, -
joka on islamilaisen terminologian mukaan tawhid.
He kehottavat jihadiin ei-muslimeja vastaan -
myös muslimimaiden ulkopuolella.
Lisäksi islam pitää Israelia niiden juutalaisten jatkumona, -
jotka vastustivat Muhammedia 600-luvulla, -
sekä yhteisönä, joka on vääristänyt Allahin tahdon.
Muslimimaa Pakistan rohkaisee radikaalimuslimeja -
vahingoittamaan Intiaa varsinkin Kashmirin rajalla.
Yhteistyö Israelin kanssa parantaa Intian kykyä -
vastustaa terroria rajoillaan.
Esimerkkinä maiden yhteistyöstä mainitsen sen, -
että Israelilla on -
laajempaa ja tuoreempaa kokemusta -
suurten sotajoukkojen liikuttamisesta.
Intia ei ole sotinut 40 vuoteen.
Intia on oppinut sodankäyntitaitoja Israelin puolustusvoimilta.
Israelin tiedustelu ei maineestaan huolimatta voi erikoistua -
maailman joka kolkkaan.
Se voi kohdentaa vain rajallisesti resursseja Pakistaniin, -
jonka ydinaseet voivat muodostua ongelmaksi.
Intialle Pakistan on sen sijaan hengenvaarallinen vihollinen.
Sen täytyy valvoa sitä jatkuvasti.
Intia jakaa Israelille tietojaan Pakistanista.
Pakistanin tiedustelu toimii yhteistyössä -
esimerkiksi Talibanin kanssa Afganistanissa.
Israel hyötyy tästä yhteistyöstä Intian kanssa.
Pakistanilla ja Intialla oli lyhyt konflikti Kashmirin alueella.
Intian hallinnolla oli pitkään ollut ystävälliset välit arabimaailmaan.
Yhtäkkiä arabimaat eivät tukeneetkaan Intiaa Kashmirissa.
Oliko se käännekohta, -
jossa Intia kääntyi pois arabimaailmasta Israelin suuntaan?
Monet ovat sitä mieltä.
Intiaa ei tuettu tarpeeksi -
Pakistanin hyökkäystä vastaan.
Sen lisäksi intialaiset saattoivat ajatella, -
että vaikka he ovat pitkään tukeneet palestiinalaisia, -
he eivät saaneet mitään vastineeksi Kashmirin asiassa.
Arabimaailman miellyttäminen ei osoittautunut kannattavaksi.
Sitä paitsi monet sunnimaatkin lähentyvät nyt Israelia -
sotilaallisen yhteistyön saralla.
Sanoitte, että Intian täytyy huolehtia maineestaan arabimaailmassa, -
mutta mitä menetettävää Intialla on, jos Saudi-Arabiakin lähentyy Israelia?
Israel on toimittanut Intialle teknologiaa, -
joka auttaa Intiaa Pakistanin rajalla.
Israel on tietysti asiantuntija sisäisen turvallisuuden alalla, -
aita-, anturi- ja lennokkiteknologiassa.
Se kaikki hyödyttää Intiaakin.
Lyhenne IAF tarkoittaa muuten sekä Intian että Israelin ilmavoimia.
Sillä on myös poliittinen ja diplomaattinen ulottuvuus.
Muutama vuosi sitten, ennen kuin Putinista tuli niin länsivastainen, -
puhuttiin BRIC:stä: Brasilia, Venäjä, Intia ja Kiina.
Vieläkin puhutaan siitä, -
että turvallisuusneuvoston vakinaisten jäsenten lisäksi -
eräät maat, kuten Intia, Japani, Saksa, Brasilia, -
voitaisiin nostaa puolivakinaiseen asemaan turvallisuusneuvostossa.
Intia voi päästä tärkeään osaan maailmanpolitiikassa, -
ja Israelin kannattaa olla hyvissä väleissä sen kanssa.
YK:n turvallisuusneuvosto on Israelille vihamielinen ympäristö.
Modin aikaan Intia on tukenut Israelia enemmän kuin ennen, -
mutta miten laajaa se tuki on?
Se on rajallista, -
koska Intia on yhä sitoutunut -
palestiinalaisten asiaan -
väestörakenteensa ja historiansa vuoksi.
Kesän 2014 kriisin aikaan -
Intia äänesti sitä YK:n ihmisoikeus- päätöslauselmaa vastaan, -
joka tuomitsi Israelin.
Se hämmensi monia, myös Modin kannattajia.
He ihmettelivät, miksi Intia ei pidättäytynyt äänestämästä.
Hämmennys lisääntyi, -
kun heinäkuussa 2015 Intia pidättäytyi äänestämästä.
Tämä kaikki liittyy Israelin kääntymiseen itää kohti -
ja suhteiden huononemiseen Euroopan kanssa.
Israelin ei saa kuitenkaan luulla, -
että suhde itään korvaa perinteiset suhteet länteen.
Israelin ja Intian suhde saattaa muuttua avoimemmaksi, -
mutta Intia on historialtaan palestiinalaismyönteinen.
Esimerkiksi Kiina voi käyttää veto-oikeuttaan siinä, -
missä USA ei ehkä käytä.
Intia kyllä lähestyy Israelia, -
mutta ei se korvaa Israelin perinteisiä liittolaisia.
Diplomatiassa on julkinen ja salainen puoli.
Kulissien takana tehdään yhteistyötä -
tiedustelussa, sotilaallisissa mekanismeissa ja politiikassakin.
Silti kotimaan ja ulkomaiden yleisen mielipiteen takia -
Israel ei odota Intian tukevan sitä julkisesti, -
ellei kyseessä ole ratkaisevan tärkeä äänestys.
Intiaa on turha pyytää paljastamaan itsensä arabimaailmalle -
yhdessä äänestyksessä muiden joukossa.
Maat ovat hiljaa sopineet, -
että Intia äänestää Israelia vastaan tai pidättyy äänestyksestä, -
ja maiden suhde pysyy silti vankkana.
Se on hyvä esimerkki YK:sta ja siitä, -
kumpaan Israelin tulisi panostaa, Kiinaan vai Intiaan.
Intiaan ehdottomasti.
Vaikka Kiinan yleinen mielipide on Israel-myönteinen, -
sen hallinto on epädemokraattinen, -
ja Israel asettuu samoille linjoille Kiinan vihollisen, USA:n kanssa.
Intia saa siksi todennäköisemmin -
vakituisen paikan turvallisuusneuvostossa.
Intia olisi siis Israelille parempi kumppani.
Suhteen syvyyttä ei pidä liioitella.
Usein raha ratkaisee.
Aloitimme keskustelun kuvailemalla Intian suuruutta Israeliin nähden.
Muutama miljardi voi olla paljon Israelille, -
mutta Intialle se on pisara valtameressä.
Vaikka suhde olisi nyt hyvä, se voi kääntyä päälaelleen.
Aika on lopuillaan.
Saatte kukin vielä puhua suhteen tulevaisuudesta.
Monet uskovat, että Israelin ja Intian suhde on materialistinen, -
mutta uskon Modin vierailun kertovan jostain muusta.
Tapasin juuri suurlähetystön kokouksessa miehen, -
joka vastasi Modin tapahtumasta Madison Square Gardenissa 2014.
Sain käsityksen, että Modi valmistelee henkilöstöään samoin.
Hänen ulkopolitiikkansa on niin sanottua kulttuuriulkopolitiikkaa.
Hän on toiminut samoin kaikissa maissa, joissa hän on vieraillut, -
myös Saudi-Arabiassa.
Se tuo näkyviin paikallista yhteisöä, -
ja ottaa sen osaksi kahdenkeskisiä suhteita.
Israelille se on aivan uutta.
Israelin ja Intian pääministereillä on lämpimät henkilökohtaiset välit.
He pitävät toisiaan ystävinä ja twiittailevat toisilleen.
Henkilökohtaista puolta ei pidä korostaa liikaa.
Se on tietysti plussaa, jos perusta on kunnossa.
Mutta niin kauan kuin Modi ja hänen puolueensa on vallassa, -
Israelin tilanne on hyvä.
Jos Israel auttaa palestiinalais- ongelman ratkaisemisessa, -
koko Lähi-itä, Intia ja muut Aasian maat tulevat sen tueksi.
Emme ehtineet mainita Israelin suurta intianjuutalaisten yhteisöä, -
joka on erottamaton osa Israelin yhteiskuntaa.
Kiitos, Paula Slier, Amir Oren ja Oshrit Birvadker!
Kiitos katsojille, näkemiin tiistaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta